**CENU APTAUJA TNPz 2022/17**

**“Pastendes pamatskolas 2.stāva gaiteņa un ziemeļu gala kāpņu telpas remonts”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: Pastendes pamatskolas 2.stāva gaiteņa un ziemeļu gala kāpņu telpas remonta darbi.
	2. Apjomi norādīti pievienotajā 1. pielikumā – Darbu apjomi un izvērsts finanšu piedāvājums.
	3. Paredzamais līguma izpildes laiks: no 2022. gada 13. jūnija līdz 2022. gada 26. augustam.
	4. Darbu izpildes vieta: Skolas iela 1, Pastende, Ģibuļu pagasts, Talsu novads.
	5. Paredzamā līgumsumma nedrīkst pārsniegt EUR 16 650,00 (sešpadsmit tūkstoši seši simti piecdesmit *euro* un 00 centi) bez PVN.
	6. Līgums ar šīs cenu aptaujas uzvarētāju tiks noslēgts nekavējoties pēc finanšu līdzekļu pieejamības Talsu novada pašvaldības Pastendes pamatskolas budžetā.
2. **Piedāvājuma iesniegšanas vieta:**
	1. Piedāvājumu pretendenti iesniedz, nosūtot tos uz e-pastu iepirkumi@talsi.lv līdz **2022. gada 7. martam** **plkst. 13:00.**
	2. Kontaktpersona: Pastendes pamatskolas saimniecības pārzinis Aivis Freijs, tālr. 26180133, e‑pasts: aivis.freijs@talsi.lv.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija iepirkuma ietvaros nav saistoša.
	4. Iesūtot piedāvājumu pretendentiem obligāti jānorāda: Pieteikums cenu aptaujai “Pastendes pamatskolas 2.stāva gaiteņa un ziemeļu gala kāpņu telpas remonts”, identifikācijas Nr. TNPz 2022/17.
3. **Piedāvājuma noformēšana:**
	1. Piedāvājumam pilnībā jāatbilst 1. pielikumam – Darbu apjomi un izvērsts finanšu piedāvājums. Piedāvājums jāiesniedz, sagatavojot pievienoto piedāvājuma formu, saskaņā ar LBN 501-17 “Būvizmaksu noteikšanas kārtība”.
	2. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	3. Pretendentam iepriekšējo 5 (piecu) gadu laikā ( 2017., 2018., 2019., 2020., 2021. un 2022. gadā līdz piedāvājumu iesniegšanas termiņa beigām) ir līdzvērtīga rakstura un apjoma pieredze jaunu objektu un esošu objektu pārbūves vai atjaunošanas būvdarbos, kur veikti remonta darbi t.i. Pretendents ir izpildījis vismaz 1 (vienu) līgumu, kur veikti remonta darbi līdzvērtīgā apjomā. Pie iesniedzamajiem dokumentiem jāpievieno no pretendenta puses aizpildīts 4.pielikums – Pretendenta kvalifikācija un pieredze.
	4. Pie iesniedzamajiem dokumentiem jāpievieno apliecinošus dokumentus, kas pierāda pretendenta atbilstību prasītajai pieredzei (t.i., akts un dokumenti, kas apliecina veikto būvdarbu apjomu kā galvenajam būvuzņēmējam), klāt pievienojot vismaz 1 pozitīvu atsauksmi no pasūtītāja.
	5. Pie iesniedzamajiem dokumentiem Pretendentam, jāpievieno no savas puses aizpildīts 3.pielikums – Pretendenta pieteikums un finanšu piedāvājumam, klāt pievienojot 2. pielikumu – Apliecinājums par objekta apsekošanu.
	6. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
5. **Samaksas nosacījumi**: Visa līgumā paredzētā summa tiks samaksāta 10 (desmit) darba dienu laikā pēc pieņemšanas-nodošanas akta parakstīšanas.
6. **Informācijas sniegšana:** Visi jautājumi par iepirkuma priekšmetu adresējami 2.2. punktā minētai kontaktpersonai.
7. **Objekta apsekošana:** Pirms piedāvājuma iesniegšanas pretendentiem ir obligāti jāapseko objekts. Objektu iespējams apsekot **24. februārī no plkst. 9.00 līdz 12.00**, iepriekš vienojoties par apsekošanas laiku ar 2.2. punktā minēto kontaktpersonu.
8. **Remontdarbu saskaņošana:** Remontdarbus obligāti jāsaskaņo ar tajā pašā laikā notiekošajiem elektroinstalācijas pārbūves darbiem (darbus veic SIA “VSD serviss”).
9. **Piedāvājumu iesniegšana, vērtēšana un lēmuma pieņemšana**: Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
10. **Iestāde:**
	1. Pārbaudīs piedāvājumu atbilstību Instrukcijā pretendentam un Darbu apjomu tāmē norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Darbu apjomu tāmē norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
11. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda uzaicinājumā un tehniskajā specifikācijā noteiktajām prasībām, kā arī citos gadījumos saskaņā ar Likumu.